I 1985 tjenestegjorde hun som kongeskip mens KS «Norge» ble reparert etter en brann vinteren 1985. I perioden 1986–1989 lå fartøyet i opplag. Da hun ble satt i tjeneste igjen i 1989 ble hun omgjort til skoleskip. Hun var i Skoleskvadronen, hvor også KNM «Vigra» og KNM «Hessa» var skoleskip. Fasilitetene om bord gjorde at befalselever kunne få erfaring med både kommando og navigasjon, i tillegg til regulær skolering.